Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 1 Pv 615/10/1105	Bratislava V, 9.2.2012
EEČ : 2-12-58-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 2 písmeno a, odsek 3 písmeno b Trestného zákona v súbehu s prečinom porušovania domovej slobody podľa § 194 odsek 1 Trestného zákona

Rozhodol: 	prokurátor Okresnej prokuratúry Bratislava V
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
obvinený XXXXX sa v presne nezistenej dobe odo dňa 30.07.2010 do 19.00 hod. dňa 07.08.2010 vlámal do bytu č. XXXXX, ktorý sa nachádza na XXXXX. posch. v obytnom dome na XXXXX ul. č. XXXXX v Bratislave, ktorého vlastníčkou je poškodená XXXXX nar. XXXXX trvale bytom XXXXX, XXXXX a to tým spôsobom, že dvere od  uvedeného bytu otvoril pomocou pravých kľúčov, ktoré patrili synovi poškodenej a ktoré si  obvinený zaobstaral tak, že tieto v priebehu mesiaca júl našiel na spoločnej chodbe pred uvedeným bytom, následne vnikol dnu a z bytu odcudzil: Playstation 1,2 zn. Sony v hodnote 42,85 Eur, Psychowalkman  zn. Galaxy s príslušenstvom v hodnote 62,90 Eur, MP4 prehrávač nezistenej zn. v hodnote 50,91 Eur, CD Discman zn. Philips v hodnote 13,10 Eur, bezdrôtové univerzálne sluchátka čiernej farby v hodnote 11,67 Eur, sluchátka ku keyboardu zn. Yamaha v hodnote 20,97 Eur, dva páry kožených čižiem v hodnote 142,20 Eur, 1 ks čierne kožené pánske sako v hodnote 142,52 Eur, 1 ks hnedé kožené dámske sako v hodnote 154,61 Eur, 10 ks textilných tričiek v hodnote 96,90 Eur, 3 ks riflí v hodnote 71,40 Eur, 3 ks top ženských tričiek na ramienka v hodnote 56,01 Eur, parfum zn. Sarah Connor z kozmetiky L.R. v hodnote 21,84 Eur, 5  ks CD zn. Verbatim s rodinnými fotkami v hodnote 2,94 Eur, dátový USB kábel k digitálnemu fotoaparátu v hodnote 0,51 Eur, USB kábel k mobilnému telefónu zn. Nokia v hodnote 7,68 Eur, zlatú tenkú retiazku na nohu o dĺžke cca 15 cm v hodnote 61,78 Eur, striebornú tenkú retiazku na nohu o dĺžke cca 15 cm v hodnote 30,89 Eur, 1 ks sadu obsahujúcu striebornú tabatierku, zapaľovač a špičku na cigaretu v hodnote 21,18 Eur, zlatú hladkú obrúčku v hodnote 63,73 Eur, zlatú obrúčku po otcovi v hodnote 33,19 Eur, zásnubný prsteň s bielym kamienkom v hodnote 64,17 Eur, súpravu strieborných náušníc s retiazkou v hodnote 86,30 Eur, videokameru zn. Sony v hodnote 401,76 Eur, peňažnú hotovosť vo výške 470,- Eur, 2 ks USB kľúčov zn. A-data v doposiaľ nezistenej hodnote, kozmetiku zn. Oriflame v doposiaľ nezistenej hodnote, dámsku kozmetiku doposiaľ nezistenej značky a hodnoty, mobilný telefón zn. Sony Ericson v doposiaľ nezistenej hodnote, rôzne súpravy bižutérie doposiaľ nezistenej značky a hodnoty, strieborný svietnik vysoký cca 20 cm v doposiaľ nezistenej hodnote, zlatý náramok na ruku v doposiaľ nezistenej hodnote, 14 karátovú zlatú hrubšiu retiazku s príveskom v tvare srdca v doposiaľ nezistenej hodnote, 14 karátovú zlatú retiazku s príveskom v tvare ďateliny v doposiaľ nezistenej hodnote, zlaté náušnice kruhového tvaru v doposiaľ nezistenej hodnote, zlaté náušnice podlhovastého tvaru v doposiaľ nezistenej hodnote,  14 karátový zlatý masívny prsteň v tvare dvoch prekrížených guľôčok v doposiaľ nezistenej hodnote, cestovné pasy na meno: XXXXX, nar. XXXXX, XXXXX a XXXXX nar. XXXXX, kľúče od chaty a od pivnice poškodenej, preukaz poistenca zdravotnej poisťovne XXXXX na meno XXXXX, študentský preukaz na Meno XXXXX, predplatný cestovný lístok na MHD  vydaný na meno XXXXX, originálne hry na Playstation 1,2 v doposiaľ nezistenom množstve a hodnote, čím obvinený XXXXX spôsobil poškodenej  XXXXX škodu krádežou vo výške minimálne 1.662,- Eur a poškodenej XXXXX spôsobil presne nezistenú škodu odcudzením osobných dokladov, 
a tohto skutku sa dopustil napriek tomu, že bol trestným rozkazom Okresného súdu XXXXX XXXXX pod sp. zn. XXXXX zo dňa XXXXX, právoplatným zo dňa XXXXX, uznaný vinným zo spáchania prečinu krádeže podľa § 212 ods. 2 písm. a) Trestného zákona, 
a tohto skutku sa dopustil napriek tomu, že bol trestným rozkazom Okresného súdu XXXXX XXXXX pod sp. zn. XXXXX zo dňa XXXXX, právoplatným zo dňa XXXXX uznaný vinným zo spáchania prečinu krádeže podľa § 212 ods. 1, ods. 3 písm. b) Trestného zákona,
a tohto skutku sa dopustil napriek tomu, že bol trestným rozkazom Okresného súdu XXXXX XXXXX pod sp. zn. XXXXX zo dňa XXXXX, právoplatným zo dňa XXXXX uznaný vinným mimo iného aj zo spáchania prečinu krádeže spolupáchateľstvom podľa § 20 k § 212 ods. 2 písm. a) Trestného zákon.
Právna veta:
nakoľko je trestné stíhanie neprípustné, pretože v trestnom stíhaní nemožno pokračovať a musí byť zastavené proti tomu, kto zomrel.
Odôvodnenie:
Vyšetrovateľ OR PZ v Bratislave V, Odboru kriminálnej polície uznesením, sp. zn. ORP-1315/2-OVK-B5-2010 zo dňa 19.01.2011, podľa § 206 ods. 1 Trestného poriadku  vzniesol obvinenie XXXXX pre prečin krádeže podľa § 212 ods. 2 písm. a), ods. 3 písm. b) Trestného zákona v súbehu s prečinom porušovania domovej slobody podľa § 194 ods. 1 Trestného zákona na skutkovom základe uvedenom vo výroku tohto uznesenia.

	Dňa 18.01.2012 predložil vyšetrovateľovi PZ spis prokurátorovi s návrhom na postup podľa § 215 ods. 1 písm. d) Trestného poriadku s poukazom na ust. § 9 ods. 1 písm. d) Trestného poriadku. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Zo spisového materiálu vyplýva, že skutku uvedeného v uznesení o vznesení obvinenia sa dopustil obvinený XXXXX, čo je potvrdené výpoveďou poškodenej XXXXX, znaleckým posudkom XXXXX XXXXX, potvrdením o zaistení veci (1ks zväzok kľúčov), zápisnicou o prevzatí veci  (1ks zväzok kľúčov), ako aj ostatným spisovým materiálom. 

	Taktiež je nesporné, že konanie obv. XXXXX napĺňa všetky obligatórne znaky kladené na skutkové podstaty prečinu krádeže podľa § 212 ods. 2 písm. a), ods. 3 písm. b) Trestného zákona v súbehu s prečinom porušovania domovej slobody podľa § 194 ods. 1 Trestného zákona

	Počas vyšetrovania bolo zistené, že obv. XXXXX zomrel dňa XXXXX, čo preukazuje úmrtný list Mestskej časti XXXXX - XXXXX zo dňa XXXXX - úmrtie zapísané v knihe úmrtí zväzok XXXXX, ročník XXXXX, strana XXXXX, por. XXXXX 

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radovan Kajaba
prokurátor